Case ID: 1238986
Sentence 0: Məhkəmə istintaqında Təqsirləndirilən şəxs elan olunmuş Azərbaycan Respublikası CM-nin 128-ci maddəsində nəzərdə tutulmuş ittihamda özünü təqsirli bilərək ifadəsində əməlindən peşman olduğunu, Elnuru çoxdan tanıdığını, Kəlbəcər rayonundan məcburi köçkün düşdükdən sonra əvvəlcə Zərdab rayonunda, sonradan isə 1998-ci ildə Ağdaş rayonu Aral-1 kəndində məskunlaşdığını, Elnuru da Aral-1 kənd sakini kimi çoxdan tanıdığını, əvvəllər bir neçə dəfə aralarında müəyyən narazılıqlar olduğunu, onun təsərrüfatında bir neçə qoyunların itdiyini və mən həmin qoyunlarıın itməsində Elnurdanşübhələndiyini, bu səbəbdən bir neçə dəfə aralarında mübahisələr baş verdiyini, sonuncu dəfə mübahisələrinin xx.xx.2020-ci il tarixdə baş verdiyini, belə ki, həmin gün təxminən saat 18:30 radələrində bələdiyyə torpağında özünə məxsus qoyunları otardığını, qoyunlar otlayanda 2 baş keçinin Vüsal adlı şəxsin torpağı tərəfinə keçdiyini, həmin keçiləri geri qaytardığını, həmin vaxt Elnurun da torpaq topasının arxasından çıxıb ona “görmürsən heyvanlar keçib mənim yerimə” dediyini, ona 2 baş keçinin keçdiyini, onları da geri qaytardığını bildirdiyini, Elnurun həmin vaxt sərxoş vəziyyətdə olduğunu və onun ünvanına nalayiq ifadə işlədərək üstünə gəldiyini, ona sakit dayanmasını, artıq söyüşə ehtiyac olmadığını, lakin Elnur yenə ona nalayiq ifadələr işlədərək üstünə gəldiyini, həmin vaxt Elnurun qardaşı Elşənin və qohumu Aqil adlı şəxslərin də dayandıqları yerdən çıxıb onun üstünə gəldiklərini, həmin vaxt aralarında mübahisə yarandığını və yaxalaşmağa başladıqlarını, bundan sonra Elnurun atası Qədirin, əmisi Sərvərin və qohumu Vüsalın gəldiklərini və onun ailə üzvləri olan qadınların da hadisə yerinə gəldiklərini və onları aralaşdırdıqlarını, bundan sonra ailə üzvləri ilə birlikdə yaşadığı evə getdiyini, hadisə vaxtı Elnur ilə dalaşmadığını, Elnuru vurmadığını, Elnurun necə xəsarət aldığını bilmədiyini, onunla dalaşsa da ona heç bir xəsarət yetirmədiyini bildirmişdir.